סטיוארט כהן

**סטיוארט א' כהן** (נולד ב-1946) הוא פרופסור אמריטוס במחלקה למדע המדינה באוניברסיטת בר-אילן, המתמחה ביחסים בין-לאומיים, צבא וחברה, בדיפלומטיה ובתולדות הציונות.

## קורות חיים

כהן נולד באנגליה, ולאחר שהשלים את לימודיו האקדמיים לתואר דוקטור בדיפלומטיה מאוניברסיטת אוקספורד עלה לישראל בשנת 1972 וכיהן כפרופסור מן המניין למדע המדינה באוניברסיטת בר-אילן, וכחוקר בכיר במרכז בגין-סאדאת למחקרים אסטרטגיים באוניברסיטת בר-אילן. כן שימש כחוקר אורח באוניברסיטת קייפטאון ובאוניברסיטת אוהיו. בשנים 2012–2015 כיהן כראש החוג לפוליטיקה וממשל במכללת אשקלון.

נשוי לחוקרת הספרות טובה כהן ואב לארבעה בנים, אחד מהם הוא פרופסור עמיחי כהן, משפטן ב.

## מחקריו
כהן הוא כותב פעיל ופורה. הוא כתב עשרה ספרים, ערך שבעה ספרים נוספים, ופרסם תשעים מאמרים אקדמיים. הוא כתב בשורה ארוכה של תחומים אקדמיים לאורך הקריירה שלו, המתפרסת על פני יותר מחמישים שנה.

בין היתר כתב מערכי לימוד עבור קורסים של האוניברסיטה הפתוחה. ב-2005 העלה כהן במסגרת מאמר במערכות את הדעה, בישמו מודל ליחסי הצבא והדרג האזרחי שפיתח א. ר. לקהאם, כי ביחסים בין הדרג המדיני ובין הצבא במדינת ישראל סובל הצבא מ"כפיפות יתר" העלולה לפגוע בתפקודו.
פרופסור כהן קיבל בפברואר 2022 אות הוקרה על מפעל חיים מטעם אגודת חוקרי צבא חברה בישראל.

### היסטוריה דיפלומטית
את עבודת הדוקטורט, שלאחר מכן התפרסמה בספר The Formulation of British Policy in Mesopotamia, הקדיש כהן להיסטוריה דיפלומטית, ובמיוחד להיסטוריה הדיפלומטית הקולוניאלית של בריטניה בעיראק בראשית המאה ה-20 ועד לפרוץ מלחמת העולם הראשונה.

כהן לימד נושא זה במשך שנים ארוכות, ובשנת 2019 פרסם בהוצאת למדא של האוניברסיטה הפתוחה מחקר מקיף בשלושה כרכים בנושא ההיסטוריה הדיפלומטית של המחצית הראשונה של המאה ה-20, בשם עולם במלחמה.

### יהדות בריטניה והציונות
העמדה המקובלת במחקר גרסה לאורך שנים כי יהדות בריטניה תמכה בציונות ובהצהרת בלפור. במחקרו המקיף, המבוסס על מקורות ראשוניים רבים, הראה כהן כי למעשה יהדות בריטניה – המעצמה החשובה בעולם באותה עת – הייתה מפולגת בשאלת הציונות, ולא הייתה בה תמיכה כוללת במתן הצהרת בלפור. בספרו English Zionists and British Jews שיצא לאור בהוצאת אוניברסיטת פרינסטון תיאר כהן את המחלוקות והפוליטיקה הפנימית של הקהילה היהודית בדרך שהובילה להצהרת בלפור.

### מבנים פוליטיים של העם היהודי
האם יש ליהדות עמדה ביחס למבנים פוליטיים? עד לשנות השמונים לא היה מחקר סדור בנושא זה. במחקרו של כהן, שנכתב ביחס עם פרופ' דניאל אלעזר, פיתחו כהן ואלעזר בספרם The Jewish Polity (1985) את היסודות לתחום המחקר של מבנים פוליטיים של העם היהודי. בהתבסס על מקורות יהודיים וחיצוניים, ובשילוב מחקר עדכני בתחום מדע המדינה, פיתחו כהן ואלעזר את רעיון הברית כרעיון היסוד של הפוליטיקה היהודית.

כהן המשיך לפתח רעיונות אלו. בספרו The Three Crowns, שיצא לאור בשנת 1992 בהוצאת אוניברסיטת קיימברידג' הוא מראה כי תפיסת חז"ל את המבנה הפוליטי הראוי לעם היהודי הייתה מבוססת על רעיון של חלוקת הכוח בין שלושה "כתרים" – כתר תורה, כתר כהונה וכתר מלכות. כהן מראה כיצד התבטאה עמדת חז"ל בספרות הרבנית, ובמיוחד בתגובתם של חז"ל למאורעות הפוליטיים של זמנם. מודל ניתוח זה של ההיסטוריה הפוליטית של תקופת חז"ל משמש עד היום כמודל המקובל לניתוח תפיסתם הפוליטית.

### דת וצבא
תרומה תאורטית חשובה של כהן הייתה בניתוח היחסים בין דת לצבא. כהן היה מהראשונים בעולם שיישמו מודלים אנליטיים מחקריים לגבי שאלת היחס בין הדת לצבא, ובמיוחד בסוגיה של חיילים דתיים בצה"ל. בספרו The Scroll of the Sword? (1997) חקר כהן את השירות הצבאי בישיבות ההסדר. ספר פיתח כהן את המודל של שני "מוסדות תובעניים" - הצבא והישיבה, שתלמיד הישיבה המשרת בצבא כפוף להם.

תרומתו משתרעת גם על הניתוח האקדמי המקיף הראשון של שו"ת (שאלות ותשובות של רבנים) ביחס לשירות בצה"ל, נושא הלכתי שבמשך אלפיים שנות הגלות לא נדון כלל בספרות ההלכתית, והתעורר רק עם הקמת מדינת ישראל. בהתבסס על שו"תים אלו גם פרסם כהן את המחקרים האקדמיים הראשונים שביקשו לנתח את היסודות האתיים ביחס למלחמה העולים מהמקורות היהודים ומתשובות הרבנים. מחקריו בתחומים אלו פורסמו בשנת 2013 בספרו Divine Service.

### יחסי צבא וחברה בישראל
פרופ' כהן הוא מהחוקרים המובילים בישראל בתחום המחקר של היחסים בין הצבא לחברה ובתחום זה יש לו תרומות חשובות ורבות:

בראשית שנות האלפיים הציג כהן במאמרו "כפיפות יתר של צה"ל?" את המודל של "הפיכה במהופך" – על-פיו הגבולות המקוטעים בין החברה לצבא בישראל מובילים למעורבות יתר של החברה הישראלית בנושאים צבאיים, ולפגיעה באוטונומיה הצבאית. מודל זה, שיצא נגד התפיסה המקובלת באותה עת שלפיה בישראל יש מעורבות יתר של צה"ל בחיים האזרחיים, הפך מאז לבסיס מרכזי של כלל הדיונים בנושא צבא וחברה בישראל.

כהן גם היה מהראשונים שחלקו על הניתוח שלפיו צה"ל הוא "צבא העם". הוא בחן את ההתפתחויות ביחס לשירות הצבאי, את מקורותיו של המונח, ואף היה מהראשונים שהביעו את העמדה שלפיה לצה"ל נחוץ מרכיב מקצועי נרחב יותר, שלפיו מודל השירות של צה"ל דורש התאמה להתפתחויות הצבאיות והטכנולוגיות החדשות.

את תובנותיו בנושא צבא וחברה בישראל פרסם בשורת מאמרים ובספר Israel and Its Army: From Cohesion to Confusion (2008) שהוא, עד היום, ספר היסוד בתחום מחקר צבא וחברה וחברה בישראל.

במאמר שפורסם בכתב העת היוקרתי Armed Forces and Society ביחד עם עמיחי כהן, הציג כהן בשנת 2023 מודל חדש ליחסי צבא וחברה בישראל. לפי כהן וכהן, בחברה המקוטבת הישראלית המחלוקת החברתיות חודרות אל תוך הצבא, ולמעשה - אין בישראל פער בין הצבא לחברה (כפי שהיה מקובל להניח בספרות עד אז) אלא יש שורה של בריתות בין קבוצות חברתיות לבין הנציגים שלהן בתוך צה"ל. מודל זה יושם מאז בכתיבה האקדמית על כמה צבאות במדינות דמוקרטיות שונות.

### בית המשפט והביקורת על פעילות ביטחונית
בשורה של מחקרים שפרסם ביחד עם עמיחי כהן, ובמיוחד בספרם המשותף משנת 2011 Israel's National Security Law(ספר שיצא לאור בעברית בשם "יורים ושופטים: ביטחון ומשפט בישראל") נבחנה המעורבות המשפטית בסוגיות ביטחוניות. כהן וכהן תיעדו את ההתפתחות של החקיקה בישראל ביחס לשאלות ביטחון, ואת ההתפתחות של הביקורת השיפוטית על פעולות ביטחוניות.

ביחס לפסיקת בית המשפט בנושא נוהל שכן כתבו כהן וכהן כי:

## תולדות הלחימה
בשנת 2025 פרסם כהן בהוצאת למדא של האוניברסיטה הפתוחה את כרך א' של מחקרו המקיף בדבר תולדות המלחמה. זהו ספר הסוקר את תולדות המלחמה מראשית ההיסטוריה המתועדת ועד ימינו לפי חלוקה לנושאים (לוחמה בים, לוחמה ביבשה, מודיעין, לוגיסטיקה ועוד).

## תלמידיו
* פרופ' אלישבע רוסמן סטולמן, המחלקה למדעי המדינה אוניברסיטת בר-אילן
* ד"ר אבי ביצור, המכללה האקדמית בית ברל, לשעבר מנכ"ל המשרד לענייני גמלאים
* ד"ר יהושע (שוקי) אמרני, לשעבר מנכ"ל משרד הפנים
* ד"ר אהרון (רוני) קמפינסקי, דיקן אקדמי וראש החוג לאזרחות, מכללת אפרתה
* ד"ר אורי בגנו, מרכז תורה ומדינה
* ד"ר יהושע קרסנה, Senior Fellow, The Foreign Policy Research Institute 

## פרסומים אקדמיים
### ספרים

* *The Formulation of British Policy towards Mesopotamia, 1903-1914*. Ithaca Press, New York 1979; 2nd edition Garnet, London. 2008
* *English Zionists and British Jews: The Communal Politics of Anglo-Jewry*, *1895-1918* Princeton University Press: Princeton, 1982
* *The Jewish Polity: Jewish Political Organization from Biblical Times to the Present* (with. Daniel J. Elazar) Indiana University Press, Bloomington, 1985. *מהדורה בעברית:* **עדת בני ישראל,** ראובן. מס, ירושלים, 1997
* *The Three Crowns: Structures of Communal Government in Early Rabbinic Jewry* Cambridge University Press: Cambridge, 1992
* *The Scroll or the Sword? Dilemmas of Religion and Military Service in Israel*. Harwood Academic Press for the School of Oriental & African Studies, London, 1997
* *Israel and its Army: From Cohesion to Confusion*. Routledge: London, 2008
* *Israel's National Security Law: Political Dynamics & Historical Development 1948-2010* (with Amichai Cohen), Routledge: London 2011. מהדורה בעברית **יורים ושופטים: ביטחון ומשפט בישראל**. ת"א. ידיעות, 2014.
* *Divine service? Judaism and Israel's Armed Forces* * * Ashgate: London, 2013.

* **עולם במלחמה. יחסים בין העמים, 1945-1900***. (3 כרכים).* למדא, ההוצאה לאור של האוניברסיטה הפתוחה, כפר סבא, 2019
* **מבוא לתולדות המלחמה** (2 כרכים). למדא, ההוצאה לאור של האוניברסיטה הפתוחה, כפר סבא, 2025.

### עריכת ספרים

# *Conflict and Consensus in Jewish Political Life.* Vol.2 of *Comparative Jewish Politics* (with Eliezer Don Yehiya). Bar-Ilan University Press, Ramat Gan. 1986
# *Armë et nation en Israël: pouvoir civil, pouvoir militaire* (with A. Oren, Amir, Y. Ben Meir, M. Heller). Institut français des relationsfvi fvi internationales, Paris, 1999
# *Democratic Societies and their Armed Forces: Israel in Comparative Context*. Frank Cass, London, 1999
# *Israel: Culture, Religion and Society* (with Milton Shain), University of Cape Town, Cape Town. 2004.
# *Ambivalent Jew: Charles Liebman in Memoriam* (with Bernard Susser). New York. Jewish Theological Society of America 2007.
# *The New Citizen Armies: Israel in Comparative Perspective*. Routledge: London, 2010.
# *Routledge Handbook on Israeli Security* (with Aharon Klieman). Routledge, London. 2018.


## קישורים חיצוניים
* פרופ' סטיוארט כהן, באתר אגודת חוקרי צבא-חברה בישראל
* 

## הערות שוליים

קטגוריה:ישראלים ילידי אנגליה
קטגוריה:עולים בשנות ה-1970
קטגוריה:בעלי תואר דוקטור מאוניברסיטת אוקספורד
קטגוריה:סגל אוניברסיטת בר-אילן: מדעי המדינה
קטגוריה:סגל מרכז בגין-סאדאת למחקרים אסטרטגיים
קטגוריה:ישראלים שנולדו ב-1946